دہشت گردی کے خلاف جنگ

چین نے کہا ہے کہ دہشتگردی کے خلاف جنگ میں سب کو مل کر ایک دوسرے کا ساتھ دینا چاہئیے۔

خبر کا کوڈ: 1292

تاریخ: 22 April 2018 - 22:44

مقدس دفاع نیوز ایجنسی کی بین الاقوامی رپورٹر رپورٹ کے مطابق، چینی وزارت خارجہ کے ترجمان ہوا چیونگ نے کہا کہ دہشت  گردی ایک ایسا دشمن ہے جس کا سب کو سامنا ہے،عالمی برادری کو دہشت گردی کے خاتمے کے لیے مل جل کرکام کرنا چاہیے اور دہشت گردی کے خلاف جنگ میں ایک دوسرے کا ساتھ دینا چاہیے، پاکستان نے دہشت گردی کے خاتمے کے لیے جو اقدامات اٹھائے ہیں ان کی ستائش کی جائے اور دہشت گردی کے خلاف پاکستان کی جدوجہد میں اپنا حصہ شامل کرنا چاہیے۔

شنگہائی کوآپریشن آرگنائزیشن (ایس سی او) کے آئندہ ہفتے اجلاس سے متعلق ترجمان نے بتایا کہ  سیکیورٹی اور اس سے متعلقہ امور کو ایجنڈے میں ترجیح دی جائے گی، جب سے ایس سی او کا قیام عمل میں آیا ہے سیکیورٹی اس کا نصب العین رہا ہے اور جب آئندہ اجلاس میں تنظیم  کے رکن ممالک کے وزرائے اعظم بیٹھیں گے تو سیکیورٹی امور پر تبادلہ خیال کریں گے۔

واضح رہے کہ لندن میں ایک تقریب کے دوران ہندوستان کے وزیراعظم نریندر مودی نے پاکستان پر دہشت گردی کو فروغ دینے کا الزام عائد کیا تھا ۔

پیغام کا اختتام/